เงินบาทปรับแข็งค่าต่อ...เมินมาตราการภาครัฐ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....วารุณี สิทธิถาวร
ในช่วงสัปดาห์ที่ผ่านมา (1115 ต.ค. 2553) เงินบาทเริ่มต้นที่ระดับ 29.94 บาทต่อเหรียญสหรัฐ และปรับตัวในกรอบแคบๆ ใกล้ระดับ 30.03 บาทต่อเหรียญสหรัฐ เนื่องจากนักลงทุนยังคงชะลอการทำธุรกรรมเพื่อรอดูความชัดเจนเกี่ยวกับมาตรการดูแลเงินบาทที่กระทรวงการคลังจะเสนอในการประชุมคณะรัฐมนตรี (ครม.) ในวันอังคาร 
โดยมีการเสนอให้มีการทบทวนการจัดเก็บภาษีหัก ณ ที่จ่ายจากการลงทุนในพันธบัตรในอัตรา 15% ที่เรียกเก็บจากนักลงทุนต่างชาติเพื่อเป็นการชะลอเม็ดเงินลงทุนจากต่างประเทศ หลังจากยอดการเข้าซื้อสุทธิของนักลงทุนต่างชาติในตลาดตราสารหนี้พุ่งสูงขึ้นมากในช่วง 3 เดือนที่ผ่านมา 
ขณะเดียวกันเงินบาทยังปรับตัวตามสกุลเงินอื่นๆ ในภูมิภาคที่ค่อนข้างทรงๆ ตัว เนื่องจากนักลงทุนมีความกังวลมากขึ้นว่าธนาคารกลางประเทศต่างๆ จะออกมาตรการดูแลเงินทุนเคลื่อนย้าย หลังจากค่าเงินในประเทศปรับแข็งค่าขึ้นมากเทียบกับเงินเหรียญสหรัฐ
ทั้งนี้ เงินบาทยังคงอ่อนค่าลงอย่างต่อเนื่องสู่ระดับ 30.06 บาทต่อเหรียญสหรัฐ หลังจากมีแรงซื้อคืนเงินเหรียญสหรัฐในระยะสั้น อีกทั้งนักลงทุนยังคงรอความคืบหน้าเกี่ยวกับมาตรการดูแลค่าเงินบาทที่กระทรวงการคลังเสนอต่อที่ประชุม ครม. ว่าจะออกมาในรูปแบบใด และจะส่งผลกระทบอย่างไรต่อการลงทุนในตลาดการเงินและการเคลื่อนไหวต่อค่าเงินบาทในช่วงต่อไป
อย่างไรก็ดี ภายหลัง ครม.มีมติเห็นชอบมาตรการลดผลกระทบการแข็งค่าของเงินบาท ซึ่งประกอบด้วยมาตรการชะลอเงินทุนไหลเข้าจากต่างประเทศ โดยมีมติ 1.ยกเลิกการยกเว้นภาษีหัก ณ ที่จ่าย 15% สำหรับธุรกรรมการซื้อขายพันธบัตรของนักลงทุนต่างชาติ 2.มาตรการส่งเสริมเงินทุนไหลออก โดยผลักดันให้หน่วยงานภาครัฐบาลและรัฐวิสาหกิจซื้อสินค้าทุนจากต่างประเทศตามแผนการลงทุน วงเงิน 5 หมื่นล้านบาท ภายในสิ้นปีนี้ และ 3.มาตรการช่วยเหลือผู้ประกอบการเอสเอ็มอีที่ได้รับผลกระทบจากการแข็งค่าของเงินบาท แต่มาตรการดังกล่าวไม่ส่งผลกระทบต่อตลาดเงินมากนัก เนื่องจากนักลงทุนมองว่าอาจยังไม่เพียงพอที่จะสกัดเงินทุนไหลเข้าและยับยั้งการแข็งค่าของเงินบาทได้ ส่งผลให้เงินบาทปรับแข็งค่าเหนือระดับ 30 บาทต่อเหรียญสหรัฐอีกครั้ง
ในช่วงปลายสัปดาห์ เงินบาทเคลื่อนไหวใกล้ระดับ 29.85 บาทต่อเหรียญสหรัฐ และยังคงปรับตัวในทิศทางเดียวกับค่าเงินในภูมิภาค หลังตลาดมองว่าเงินเหรียญสหรัฐยังมีแนวโน้มอ่อนค่าลงอย่างต่อเนื่อง ขณะที่การบังคับใช้มาตรการดูแลค่าเงินบาทที่มีผลบังคับใช้วันนี้ยังไม่ส่งผลกระทบต่อทิศทางเงินบาท เนื่องจากตลาดยังคงมองว่าโดยภาพรวมค่าเงินในภูมิภาคและเงินบาทยังคงได้แรงหนุนอย่างต่อเนื่องจากการอ่อนค่าของเงินดอลลาร์ โดยดอลลาร์สหรัฐฯ ร่วงลงสู่ระดับต่ำสุดในรอบ 9 เดือนเทียบตะกร้าสกุลเงิน หลังธนาคารกลางสหรัฐฯ (เฟด) เผยรายงานการประชุมเมื่อวันที่ 21 ก.ย. ซึ่งรายงานดังกล่าวสนับสนุนการคาดการณ์ที่ว่า เฟดจะดำเนินมาตรการผ่อนคลายเชิงปริมาณ (QE) มากยิ่งขึ้น แม้เทรดเดอร์เริ่มกังวลว่าช่วงขาลงของดอลลาร์สหรัฐฯ ใกล้จะสิ้นสุดลงหลังจากที่ปรับตัวลงอย่างรวดเร็วและรุนแรงในช่วงที่ผ่านมา แต่นักวิเคราะห์มองว่าแม้นักลงทุนจะมีการปรับตัวรับการคาดการณ์เกี่ยวกับมาตรการ QE ของสหรัฐฯ ไปแล้ว แต่ตราบใดที่ตลาดยังคงคาดว่าธนาคารกลางญี่ปุ่น (บีโอเจ) ธนาคารกลางอังกฤษ (บีโออี) และธนาคารกลางสหรัฐฯ (เฟด) จะอัดฉีดสภาพคล่องเข้าสู่ตลาด เงินทุนก็จะไหลเข้าสู่ตลาดเกิดใหม่ และยังคงเป็นปัจจัยที่หนุนให้ค่าเงินในภูมิภาคยังคงปรับแข็งค่าขึ้นต่อ เช่นเดียวกับเงินบาทที่ปรับแข็งค่าขึ้นทดสอบระดับ 29.80 บาทต่อดอลลาร์สหรัฐฯ ในช่วงกลางสัปดาห์ ขณะเดียวกันนักลงทุนยังคลายความกังวลเกี่ยวกับมาตรการภาครัฐฯ หลังนายกรณ์ จาติกวณิช รมว.คลัง เผยว่ากระทรวงการคลังจะไม่มีมาตรการภาษีเพิ่มเติมในการสกัดเงินทุนไหลเข้า อย่างไรก็ดีแรงขายทำกำไรระยะสั้นของนักลงทุนหลังเงินบาทปรับแข็งค่าขึ้นมากส่งผลให้เงินบาทร่วงลงสู่ระดับ 29.84 บาทต่อดอลลาร์สหรัฐฯ ในช่วงสั้นๆ ก่อนปรับตัวขึ้นสู่ระดับ 29.80 บาทต่อดอลลาร์สหรัฐฯ ในช่วงปลายสัปดาห์
สัปดาห์นี้ (1822 ต.ค. 2553) คาดว่าเงินบาทจะปรับตัวในช่วง 29.7030 บาทต่อเหรียญสหรัฐ แข็งค่าขึ้นหลังปรับตัวในช่วง 29.8430.16 บาทต่อเหรียญสหรัฐ ในสัปดาห์ก่อนหน้า โดยมองว่าภาพรวมเงินบาทยังมีแนวโน้มแข็งค่าขึ้น เนื่องจากเงินทุนต่างประเทศที่ยังคงมุ่งหน้าสู่ตลาดการเงินของประเทศตลาดเกิดใหม่ที่เศรษฐกิจมีแนวโน้มขยายตัวดี และอัตราผลตอบแทนอยู่ในระดับที่น่าสนใจ โดยเฉพาะหากธนาคารกลางสหรัฐ รวมทั้งธนาคารกลางประเทศเศรษฐกิจสำคัญอื่นๆ อาทิ ยุโรปและอังกฤษ มีการผ่อนคลายทางการเงินหรือเพิ่มสภาพคล่องเข้าสู่ระบบการเงินเพิ่มเติม จะยิ่งทำให้มีเงินทุนไหลเข้าสู่ตลาดการเงินเอเชีย และหนุนให้ค่าเงินในภูมิภาครวมทั้งเงินบาทของไทยปรับแข็งค่าขึ้นต่อ 
ขณะที่ปัจจัยในประเทศ สัปดาห์นี้นักลงทุนมุ่งความสนใจไปที่การประชุมของคณะกรรมการนโยบายการเงิน (กนง.) ในวันพุธที่ 20 ต.ค. ว่าจะมีการปรับอัตราดอกเบี้ยขึ้นต่อหรือไม่ หลังจากเริ่มมีเสียงเรียกร้องมากขึ้นถึงความต้องการให้ กนง.ชะลอการปรับขึ้นอัตราดอกเบี้ยไปก่อน เพื่อแก้ปัญหาเงินทุนไหลเข้าและการแข็งค่าของเงินบาท โดยเรามองว่ามีโอกาสที่ กนง.จะคงอัตราดอกเบี้ยที่ระดับ 1.75% ในการประชุม วันที่ 20 ต.ค.นี้ หลังทางการออกมาระบุว่าการแข็งค่าของเงินบาทเป็นประเด็นที่ ธปท.จะนำมาพิจารณาในการประชุมนโยบายในรอบนี้